Varpvatnet

Varpvatnet (lulesamisk: Várpajávrre) er en innsjø i Hamarøy kommune i Nordland, omtrent fire kilometer vest/sørvest for Drag.

Vatnet har de viktigste tilsigene fra Kvannelva som kommer fra Kvannvatnet i nord, og Triumselva som kommer fra Dragsvatnan i øst og er siste vatnet i et dreneringssystem som strekker seg fra vannskillet ved Ulvsvåg i nord til Vettfjellet sør for Helland. Den 610 meter lange Varpelva gir utløp mot vest til Varpvågen og Innhavet. 

Av det totale arealet på 0,99 km² lå 0,23 km² av den nordlige delen i tidligere Tysfjord kommune.

E6 går langs østsiden av vatnet fra Drag-krysset og videre sørover.

 Se også 
 Kvannskogen naturreservat som ligger langs Kvannelva.
 Trollpollen naturreservat sør for Varpelva.

 Referanser 

Kategori:Innsjøer i Hamarøy